Уилям Карлос Уилямс
Нерешителният дух

Превод от английски: Николай Кънчев, 1993

chitanka.info

Понякога реката

е река в духа

или на духа

или в и на духа

Сред бреговете й от сняг

от спадащия прилив тъмна

ивица се образува между

водата и брега

Нерешителният дух

течението съзерцава

и предчувства

прилика която

ще открие — сложен

образ: нещо като

бяло чело

и опасано с превръзка

от мъждива мисъл

надалече, много надалече

с променливите черти

на бързото

течение на речната вода, преди

приливът да се

завърне

и се повдигне, може би

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.